ఖుర్రతుల్ ఐన్ హైదర్
ఆమె 1967లో ఆమె రాసిన "పత్జర్ కీ అవాజ్" (లఘు కథలు) కు గాను ఉర్దూ సాహిత్యంలో సాహిత్య అకాడమీ పురస్కారాన్ని పోందింది. 1989 లో "ఆఖిరే షాబ్ కె హమ్‌సఫర్" రచనకు జ్ఞానపీఠ పురస్కారం, సాహిత్య అకాడమీ పురస్కారాలను పొందింది. 1994లో సాహిత్య అకాడమీ ఫెలోషిప్ ను పొందింది. ఆమె భారతదేశ అత్యున్నత పద్మభూషణ్ పురస్కారాన్ని 2005 లో అందుకున్నది.
ఆమె 1927 జనవరి 20 న ఉత్తర ప్రదేశ్ లోని ఆలీగర్ లో జన్మించింది. ఖుర్రత్-ఉల్-ఐన్ హైదర్ ఉర్దూ కాల్పనిక రచయితలలో అత్యంత ప్రసిద్ధి చెందినది. ప్రసిద్ధ ఇరానియన్ రచయిత "ఖుర్రత్-ఉల్-అలిన్ తహీరా" పేరుతొ ఆమెకు నామకరణం చేసారు. "ఖుర్రత్ ఐన్"కు సాహిత్యం పరంగా "కళ్ళ ఓదార్పు" అని అర్థం. ఈ పదాన్ని "ప్రియము" అనే పదానికి పర్యాయపదంగా కూడా వాడుతారు. ఉర్దూ కాల్పనిక రచనలలో ఆమె ప్రత్యేక ఒరవడికి రూపుదిద్దింది. కవిత్వం రాజ్యమేలుతున్న ఉర్దూ సాహితీ ప్రపంచంలో నవలా సాహిత్యం ఇంకా కాలూనుకోని కాలంలో ఆమె నవలలు రాయడం ప్రారంభించింది. ఆమె ఉర్దూ సాహిత్యానికి "గ్రాండే డేమ్"గా విస్తృతంగా భావించబడుతుంది.
వయసుపైబడుట
వయసుపైబడటం, ఒక విశ్వవ్యాప్త మానవ అనుభవం, దీనిని మొదటిసారి ఒక అంశంగా 1532లో ముహమ్మద్ ఇబ్న్ యూసుఫ్ అల్-హరవి అనే వైద్యుడు ఇబ్న్ సిన అకాడెమి అఫ్ మిడీవల్ మెడిసిన్ అండ్ సైన్సెస్ ప్రచురించిన అతని పుస్తకం "ఐనుల్ హయత్"లో వ్రాసారు. ఈ పుస్తకం కేవలం వయసుపైడటం మరియు దానికి సంబంధించిన విషయాల ఆధారితంగా ఉంటుంది. "ఐనుల్ హయత్" యొక్క మూల వ్రాతప్రతిని 1532లో గ్రంథకర్త ముహమ్మద్ ఇబ్న్ యూసుఫ్ అల్-హరవి లిఖించారు. ఈ పురాతన గ్రంథం యొక్క నాలుగు వ్రాతప్రతులు ప్రపంచంలోని వివిధ గ్రంథాలయాలలో ఉన్నాయి. ఇది ప్రపంచంలో వయసుపైబడటం అనే విషయం మీద ఉన్న మొట్ట మొదటి పాఠ్యంశం అని ప్రకటించారు. ఈ నాలుగు వ్రాతప్రతులను అధ్యయనం చేసిన తరువాత హకీం సయ్యద్ జిల్లుర్ రెహమాన్ 2007లో దీనిని సరిదిద్ది అనువదించారు. ఈ సరిదిద్దబడిన పుస్తకంలో, వయసుపైబడుటకు సంబంధించిన ప్రవర్తన మరియు జీవన విధాన కారకాలు ఆహారం, వాతావరణం మరియు గృహ స్థితులు అన్నిటి గురించి 500 సంవత్సరాల పూర్వం రచయిత ఎంత అద్భుతంగా వివరించారో తెలుసుకోవచ్చు. ఈయన ఇంకా వయసుపైబడుటను పెంచే మరియు తగ్గించే ఔషధాల గురించి కూడా వివరించారు.